text: Protestmarch mod dårlig kvalitet
  15 november 2013 kl. 15.17
  Vi kan ikke længere stå inde for kvaliteten, lød det fra demonstrerende hjemmehjælpere i dag.
  Kommunerne presser prisen på privat hjemmehjælp. De har indgået en aftale med regeringen om at spare 132 millioner kroner på hjemmehjælp fra private udbydere.
  Alene Vejle Kommunes andel af besparelsen er på 2,5 millioner kroner.
  Det fik de i dag ansatte fra OK-Fondens hjemmeplejefirma til at gå på gaden i protest. De kan ikke længere stå inde for kvaliteten af hjemmehjælpen, siger de.
  OK-Fonden er i gang med at trække sig ud af privat hjemmehjælp i kommunerne. Den vil alene drive plejehjem. Prisen for privat hjemmehjælp er blevet beskåret med 20-25 procent, og det giver en så ringe kvalitet af hjemmehjælpen, at OK-Fonden ikke vil stå inde for den, lyder det.
  